stanford-oval/wikipedia huggingface dataset:
טיילר האנסברו
קריירת מכללות

בשנת 2005 החל ללמוד באוניברסיטת קרוליינה הצפונית בצ'אפל היל, והצטרף לקבוצת הכדורסל שלה (ה"טאר הילס") יחד עם דני גרין. כבר בעונתו הראשונה בליגת המכללות הצטיין כשקלע את ממוצע הנקודות הגבוה בתולדות הקבוצה לפרשמן, עם 18.9 נקודות למשחק, אשר הציבו אותו במקום השני בכל מחוז ה-ACC (אחרי ג'יי. ג'יי. רדיק). כמו כן היה האנסברו הפרשמן הראשון בתולדות הטאר הילס אשר מוביל את הקבוצה הן בנקודות והן בריבאונדים (7.8) למשחק. בסיום העונה זכה בתואר "רוקי השנה של מחוז ACC", ונבחר לחמישיית העונה השנייה של ליגת המכללות כולה (Second-team All-American).
בעונתו השנייה שוב הוביל את קלעי קבוצתו, עם 18.4 נקודות למשחק, והוליך אותה לשלב רבע גמר טורניר אליפות המכללות (NCAA Elite Eight), לצדם של הפרשמנים ברנדן רייט, ויין אלינגטון וטיי לוסון. במשחק רבע הגמר קלע האנסברו 26 נקודות מול אוניברסיטת ג'ורג'טאון, אך קבוצתו הפסידה בתוצאה 84–96. בסיום העונה נבחר האנסברו לחמישיית העונה של ליגת המכללות.
עונת 2007/2008 הייתה עונתו הטובה ביותר מבחינה סטטיסטית, כאשר הוליך את כל שחקני ה-ACC בממוצעי נקודות וריבאונדים, עם שיאי קריירה של 22.6 נקודות ו-10.2 ריבאונדים למשחק. בכך השיג האנסברו את ממוצע הנקודות הגבוה ביותר מאז 1970 של שחקן קרוליינה הצפונית. במשחק רבע גמר טורניר אליפות המכללות הצטיין עם 28 נקודות ב-71% קליעה מהשדה מול אוניברסיטת לואיוויל, אשר הובילו את הטאר הילס לניצחון בתוצאה 83–73. במשחק חצי הגמר קלע האנסברו 17 "בלבד", וקבוצתו הפסידה מול האלופה שבדרך, אוניברסיטת קנזס, בתוצאה 66–84. בסיום אותה עונה זכה בפרס נייסמית' ובפרס ג'ון אר. וודן, המוענקים לשחקן המצטיין של ליגת המכללות.
בעונתו האחרונה בקרוליינה הצפונית, 2008/2009, קלע 20.7 נקודות והוריד 8.1 ריבאונדים למשחק, ובסיומה נבחר בפעם השלישית ברציפות לחמישיית העונה של ליגת המכללות (First-team All-American). בטורניר אליפות המכללות קלע האנסברו 18 נקודות במשחקי חצי הגמר (מול אוניברסיטת וילאנובה) והגמר (מול אוניברסיטת המדינה של מישיגן), והוביל את קבוצתו לזכייה באליפות הטורניר, לצדם של לוסון, אלינגטון, גרין, דיון תומפסון ואד דייוויס. במהלך עונתו האחרונה שבר את שיא הנקודות הכולל במחוז ה-ACC, ואת קריירת המכללות סיים עם 2,872 נקודות בסך הכול. כמו כן ניצב האנסברו במקום השלישי בתולדות המחוז בריבאונדים (1,219), והוא מוביל את כל שחקני ליגת המכללות בסך קליעות עונשין (982). ב-10 בפברואר 2010 הטאר הילס הוציאו לגמלאות את מספר גופייתו של האנסברו – "50".
קריירת משחק מקצועית > בליגת ה-NBA

בדראפט ה-NBA‏ 2009 נבחר האנסברו בבחירה ה-13, על ידי אינדיאנה פייסרס. בעונת הרוקי שלו שותף ב-29 משחקים בלבד, בשל פציעות שונות, וקלע 8.5 נקודות בממוצע למשחק. עונת 2010/2011 הייתה עונתו המוצלחת ביותר ב-NBA, כאשר פתח ב-29 משחקים, קלע 11.0 נקודות למשחק, וסייע לפייסרס להעפיל לשלב הפלייאוף לראשונה מזה 5 שנים. ב-15 במרץ 2011 קלע שיא קריירה של 30 נקודות בניצחון קבוצתו מול ניו יורק ניקס. במשחק הפלייאוף הראשון שלו, מול שיקגו בולס, קלע האנסברו 22 נקודות, אך קבוצתו הפסידה במשחק (99–104) וכן בסדרה כולה (1–4). בשתי העונות הבאות קלע 8.0 נקודות למשחק, כשחקן ספסל, והעפיל עם אינדיאנה לשלבי חצי גמר המזרח וגמר המזרח, בהתאמה. בעונת 2012/2013 שיתף פעולה בפייסרס עם אחיו הצעיר בן האנסברו.
לקראת עונת 2013/2014 חתם על חוזה לשנתיים בטורונטו ראפטורס. בשתי העונות שימש כמחליפו מהספסל של אמיר ג'ונסון, ותרם 4.2 נקודות בממוצע למשחק.
ביולי 2015 חתם על חוזה לעונה אחת בשארלוט הורנטס. באותה עונה שותף ב-44 משחקים בלבד, על אף שהיה כשיר לשחק, וקלע 2.4 נקודות למשחק.
קריירת משחק מקצועית > מחוץ ל-NBA

במרץ 2017 חתם האנסברו על חוזה בקבוצת פורט ויין מאד אנטס מליגת הפיתוח של ה-NBA. עד לסיום עונת 2016/2017 קלע 17.6 נקודות ואסף 12.2 ריבאונדים בממוצע למשחק.
בין השנים 2017–2019 שיחק עבור קבוצות גואנגג'ואו לונג ליונס וג'ג'יאנג גולדן בולס מליגת העל הסינית, ולאורך התקופה רשם ממוצעים של 20.6 נקודות ו-10.3 ריבאונדים למשחק.
לקראת עונת 2019/2020 חתם על חוזה בסצ'ואן בלו ויילס, גם היא מהליגה הסינית.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | אינדיאנה | 29 | 1 | 17.6 | 0.360 | 0.000 | 0.743 | 4.8 | 1.0 | 0.6 | 0.3 | 8.5 |
| 2010/2011 | אינדיאנה | 70 | 29 | 21.9 | 0.465 | 0.000 | 0.779 | 5.2 | 0.6 | 0.5 | 0.2 | 11.0 |
| 2011/2012 | אינדיאנה | 66 | 0 | 21.8 | 0.405 | 0.000 | 0.813 | 4.4 | 0.5 | 0.8 | 0.1 | 9.3 |
| 2012/2013 | אינדיאנה | 81 | 8 | 16.9 | 0.432 | 0.000 | 0.720 | 4.6 | 0.4 | 0.4 | 0.2 | 7.0 |
| 2013/2014 | טורונטו | 64 | 4 | 15.3 | 0.474 | 0.000 | 0.681 | 4.5 | 0.3 | 0.4 | 0.3 | 4.9 |
| 2014/2015 | טורונטו | 74 | 8 | 14.3 | 0.521 | 0.143 | 0.698 | 3.6 | 0.3 | 0.4 | 0.2 | 3.6 |
| 2015/2016 | שארלוט | 44 | 0 | 7.8 | 0.451 | 0.667 | 0.585  | 2.0 | 0.2 | 0.3 | 0.2 | 2.4 |
| קריירה |  | 428 | 50 | 16.9 | 0.439 | 0.136 | 0.738 | 4.2 | 0.4 | 0.5 | 0.2 | 6.7 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | אינדיאנה | 5 | 5 | 32.8 | 0.333 | 0.000 | 0.889 | 5.4 | 1.0 | 1.2 | 0.0 | 11.2 |
| 2011/2012 | אינדיאנה | 11 | 0 | 14.9 | 0.340 | 0.000 | 0.667 | 3.2 | 0.5 | 0.5 | 0.3 | 4.4 |
| 2012/2013 | אינדיאנה | 19 | 0 | 12.7 | 0.419 | 0.000 | 0.591 | 3.2 | 0.3 | 0.3 | 0.0 | 4.1 |
| 2013/2014 | טורונטו | 3 | 0 | 9.7 | 0.333 | 0.000 | 0.833 | 2.0 | 0.3 | 0.0 | 0.0 | 2.3 |
| 2014/2015 | טורונטו | 4 | 2 | 12.0 | 0.200 | 0.000 | 0.750 | 1.5 | 0.8 | 0.5 | 0.3 | 1.3 |
| 2015/2016 | שארלוט | 2 | 0 | 3.0 | 0.000 | 0.000 | 0.000 | 0.0 | 0.0 | 0.0 | 0.0 | 0.0 |
| קריירה |  | 44 | 7 | 14.8 | 0.361 | 0.000 | 0.688 | 3.1 | 0.5 | 0.4 | .1 | 4.4 |
הערות שוליים

↑  טיילר האנסברו השחקן הטוב ביותר בתולדות UNC, באתר bleacherreport.com,‏ 6 באפריל 2008
↑  מרכיבים את קבוצת כל הזמנים של ליגת המכללות, באתר ESPN,‏ 20 במרץ 2020
↑  איך האנסברו הפך מאגדת ליגת המכללות לשחקן בליגה הסינית, באתר Yahoo!,‏ 3 באפריל 2019
↑  ה"שאק" של פופלר בלאף מוביל אותה לזכייה באליפות, באתר stlamerican.com,‏ 17 במרץ 2005
↑  סטטיסטיקות משחק מקדונלד'ס אול-אמריקן 2005, באתר realgm.com
↑  סטטיסטיקות משחק נייקי הופ סאמיט, באתר realgm.com
↑  סטטיסטיקות המכללות של האנסברו, באתר sports-reference.com
↑  סטטיסטיקות המשחק בין קרוליינה הצפונית לג'ורג'טאון, באתר sports-reference.com
↑  האנסברו זוכה בפרס נייסמית', באתר הרשמי, 6 באפריל 2008
↑  האנסברו זוכה בפרס ג'ון אר. וודן, באתר הרשמי, 16 באפריל 2008
↑  קרוליינה הצפונית זוכה בטורניר אליפות המכללות, באתר CBS News,‏ 6 באפריל 2009
↑  הטאר הילס מוציאים לגמלאות את גופייתו של האנסברו, באתר sandiegouniontribune.com,‏ 10 בפברואר 2010
↑  רשימת הנבחרים בדראפט 2009, באתר basketball-reference.com
↑  סטטיסטיקות המשחק בין הפייסרס לניקס, באתר basketball-reference.com
↑  האנסברו חותם על חוזה בטורונטו, באתר ESPN,‏ 10 ביולי 2013
↑  האנסברו חותם על חוזה בשארלוט, באתר הקבוצה, 22 ביולי 2015
↑  פורט ויין מצרפת את האנסברו, באתר ליגת הפיתוח, 1 במרץ 2017
↑  הסטטיסטיקות של האנסברו בליגת הפיתוח, באתר basketball-reference.com
↑  האנסברו חותם על חוזה בסצ'ואן, באתר asia-basket.com,‏ 28 בנובמבר 2019
האנסברו בסיום טקס הוצאת מספר גופייתו לגמלאות על ידי אוניברסיטת קרוליינה הצפונית, 2010
טרנס הרדימן

| --- | --- |

הרדימן ב-2009
 לידה:  6 באפריל 1937 פורסט גייט, הממלכה המאוחדת 
 פטירה:  18 באפריל 2023 (בגיל 86) 
 מדינה:  הממלכה המאוחדת הממלכה המאוחדת
 תקופת הפעילות:  1965–2023 (כ־58 שנים)
 מקום לימודים:  אוניברסיטת קיימברידג'  פיצוויליאם קולג'  Buckhurst Hill County High School 
 בת זוג:  רוונה קופר
 מספר צאצאים:  2 
 פרופיל ב-IMDb
 
טרנס הרדימן (באנגלית: Terrence Hardiman; ‏6 באפריל 1937 – 8 במאי 2023) היה שחקן אנגלי, הידוע בעיקר מהופעתו בסדרת הטלוויזיה לילדים "The Demon Headmaster", ובתפקיד מייג'ור ריינהרדט בסדרת הדרמה "Secret Army".
ביוגרפיה

הרדימן נולד בפורסט גייט שבלונדון. לעיתים קרובות הוא גילם דמויות סמכותיות, כגון אנשי צבא גרמנים מהתקופה הנאצית ("Secret Army", "קולדיץ", "Wish Me Luck", ו"אויב על סף דלתי"), קצינים בריטיים (When the Boat Comes In"), אנשי משטרה ("ג'ולייט בראבו" ו-"Softly, Softly"), רופאים ("Home to Roost", ו-"The Royal"), בריסטר ("Crown Court" ו"האימפריה של בריטאס"), שופטים ("The Bill" ו-"The Courtroom"), אב המנזר רדולפוס ("קדפאל"), והמנהל המרושע ("The Demon Headmaster"). עוד גילם את דמותו של ראש הממשלה רמזי מקדונלד בסרטו של ריצ'רד אטנבורו "גנדי".
בין 1972 ל-1983 הופיע הרדימן בתפקיד הבריסטר סטיבן הרבסטי בסדרה של טלוויזיית גרנדה "Crown Court". בסדרת הדרמה "Secret Army" גילם את ראש משטרת הלופטוואפה.
הרדימן כיכב בתפקיד המנהל בסדרת הטלוויזיה לילדים "The Demon Headmaster", שרצה במשך שלוש עונות מ-1996 עד 1998, והייתה פופולרית בקרב מבוגרים וילדים כאחד.
ב-1979 שיחק הרדימן בעיבוד הטלוויזיוני של הספר "The Diary of a Nobody" מאת האחים ג'ורג' ווידון גרוסמית', בתפקיד שביטא את היכולות הרבגוניות שלו יותר מאשר דמויות של קצינים שגילם בדרך כלל. תפקיד קבוע נוסף שלו בטלוויזיה היו בדמות אב המנזר רדלופס בסדרה "קדפאל". בסדרה השתתף מייקל קולבר בתפקיד פריור רוברט, ששיחק את קודמו בדמות מייג'ור ברנדט בסדרה "Secret Army".
הרדימן שיחק בתפקיד קטן בדמות סרג'נט וילסון מהסדרה "הצבא של אבא", בפרק של מסע בזמן בקומדיה "Goodnight Sweetheart", בו הדמות שמגלם ניקולס לינדהרסט נוסעת בזמן לשנות ה-40 של המאה ה-20 ופוגשת בדמויות בשם מיינוורינג ווילסון.
עוד הופיע הרדימן בארבעה פרקים בסדרה "The Worst Witch", בתפקיד המכשף הגדול אגברט הליבור. הוא שיחק בעונה השנייה של הסדרה "The Worst Week of My Life", ובפרק בסדרה "ג'ונתן קריק".
באפריל 2009, הופיע הרדימן באופרת הסבון היומית של ערוץ BBC One "רופאים". בינואר 2015, שיחק בפרק אחד של סדרת הדרמה "בקצב הלב" בתפקיד ג'ון אפטון. ב-2009 הופיע בסרט "Radio Mania: An Abandoned Work" בבימויים של הקולנוענים איאן פורסיית וג'יין פולרד. הסרט היה מבוסס על הסרט האילם "The Man from M.A.R.S." משנת 1922. באפריל 2010 השתתף הרדימן בפרק "The Beast Below" של סדרת המדע בדיוני "דוקטור הו" בתפקיד הות'ורן.
ביוגרפיה > חיים אישיים

הרדימן היה נשוי לשחקנית רוונה קופר ולהם 2 ילדים.
הערות שוליים

↑  Biographical detail: IMDb.com
↑  "Terrence Hardiman". IMDb.
↑  "Iain Forsyth & Jane Pollard: Radio Mania: An Abandoned Work | BFI". web.archive.org. 9 במאי 2010. {{cite web}}:  (עזרה)
↑  "Blogs - Doctor Who". BBC. אורכב מ-המקור ב-24 בפברואר 2012. נבדק ב-2013-10-05. {{cite web}}:  (עזרה)
↑  "Demon Headmaster actor Terrence Hardiman dies aged 86". BBC News (באנגלית). 2023-05-09. נבדק ב-2023-05-09.
| --- | --- |
בקרת זהויות :  BnF: cb14044823c (data)  ISNI: 0000 0000 7840 4524  MusicBrainz: 36ef41f4-e632-458b-b283-3c8a7af1cce1  NKC: pna2009482600  VIAF: 36494309   WorldCat (עם VIAF): 36494309
יחסי כווית–קטר

| יחסי כווית–קטר |
| --- | --- |
כווית: קטר (מדינה)


כווית: קטר
שטח (בקילומטר רבוע)
17,818: 11,586
אוכלוסייה
4,957,430: 3,065,289
תמ"ג (במיליוני דולרים)
161,772: 235,770
תמ"ג לנפש (בדולרים)
32,632: 76,916
משטר
מונרכיה חוקתית: מונרכיה אבסולוטית

יחסי כווית–קטר הם היחסים הדיפלומטיים, הרשמיים והמלאים שבין מדינת קטר למדינת כווית. שתי המדינות הן מדינות ערביות, דוברות ערבית וחברות מועצת שיתוף הפעולה של מדינות המפרץ הפרסי.
כווית וקטר נחשבות לידידות הטובות ביותר בעולם הערבי והיחסים בין שתי המדינות טעונים. עקב ההיסטוריה הדומה מאוד של שתי המדינות: שלטון של מדינה אחרת, מלחמה וכיבוש של הבית הנוכחי והפיכה למדינת חסות, שחרור המדינה מידי האליטה או האימפריה השליטים. דוגמה למחווה בין שתי המדינות, היא נוכחותו של אמיר קטר תמים בן חמד אאל ת'אני, בטקס לכבוד יום העצמאות של כווית בשגרירות בקטר, וכאשר הייתה הנסיגה של מדינות המפרץ הפרסי מנציגויות בקטר, הרי שהיחסים בין השתיים היו יחסים שקטים וחמים.
ביוני 2017 הודיעה כווית על ניתוק היחסים עם קטר.
יורו NCAP

| --- | --- |

 נתונים כלליים
 תקופת הפעילות:  1997–הווה (כ־27 שנים) 
 מיקום המטה:  בריסל 
  
 www.euroncap.com
 
יורו NCAP‏ (באנגלית: European New Car Assessment Programme), הוא ארגון להערכת בטיחות של כלי רכב. הארגון, שנוסד בשנת 1997, נהנה נכון ל-2012 מתמיכת שבע ממשלות אירופאיות ומאיגודי נהיגה וצרכנים מכל מדינות אירופה.
כדי לדרג את רמת הבטיחות של כלי הרכב החדשים, מבצע הארגון מבחני ריסוק לכלי רכב שונים, במימון עצמי. מבחני הריסוק כוללים התנגשות חזיתית, התנגשות צד, פגיעה בעמוד, הגנה על הולכי רגל והגנה על ילדים.
סוגי הפגיעות

פגיעת חזית נערכת במהירות של 64 קמ"ש. התנגשות זו מבוצעת בין המכונית לגוף הניתן לכיפוף (על מנת לדמות פגיעה ברכב אחר) והמגע בין שטח החזית של הגוף למכונית הנבדקת הוא 40% מחזית הרכב (לא כולל מראות צד).
פגיעת צד במהירות של 50 קמ"ש נערכת בין עגלה נגררת בעלת חרטום הניתן לכיפוף ברוחב מטר וחצי לבין מרכז דלת הנהג.
פגיעה בהולכי רגל במהירות של 40 קמ"ש נערכת בין הרכב ל"מבוגר" ו"ילד".
פגיעה בעמוד במהירות של 29 קמ"ש נערכת כאשר הרכב הנבחן מוסע על עגלה הצידה ומתנגש בעמוד.
כדי לבחון את עוצמת הפגיעה בנוסעי הרכב, נעזרים בבובות מבחן מיוחדות המדמות גוף אדם.
בסיכום המבחנים, נאספים הנתונים ומתקבלים שלושה דירוגים לכלי הרכב, כאשר כל דירוג נע בין אחד לחמישה כוכבי בטיחות. שלושת הדירוגים הם דירוג לבטיחות המבוגר, דירוג לבטיחות הילד ודירוג לבטיחות הולכי הרגל. בנוסף מוזכרים אביזרי הבטיחות של הרכב (כריות אוויר, התרעה על אי חגירת חגורת בטיחות ועוד).
השפעת הבדיקה על יצרני הרכב

קהל הצרכנים נותן חשיבות רבה לבטיחות הרכב בעת הקנייה. דעת הקהל משפיעה על יצרני הרכב. ולכן, במקרים בהם רמת הבטיחות של הרכב גבוהה, נעזרים יצרני הרכב בנתון זה כמקדם מכירות. לעומת זאת, במקרים בהם הנתון נמוך או מאכזב, עלולים יצרני הרכב לעכב השקה של דגם חדש. כיוון שהארגון מבצע את מבחני הריסוק עם דגמי הרכב הכי פחות מאובזרים שהיצרן מציע באירופה, נוטים היצרנים להעלות את רמות אבזור הבטיחות גם בדגמים עם חבילות אבזור בסיסיות. כך נמנע המצב בו מוצעים לצרכן כלי רכב זולים, אך נחותים מבחינה בטיחותית.
יצרני הרכב מקבלים אפשרות לסקור את תוצאות המבחן לפני פרסומו. יצרן המעוניין בכך, יכול להכניס שיפורי בטיחות ברכבו ולבקש מבחן חוזר. פרסום התוצאות מעוכב עד לביצוע המבחן החוזר שבפעם זו ממומן על ידי היצרן.
הערות שוליים

↑  EuroNCAP - About Us
↑  Front Impact
↑  Car to Car Side Impact
↑  Pedestrian Protection
↑  Pole Side Impact
דוגמה לביום פגיעת צד
יחסי כורדיסטן הסורית–כורדיסטן העיראקית

| יחסי כורדיסטן הסורית – כורדיסטן |
| --- | --- |
כורדיסטן הסורית: כורדיסטן


כורדיסטן הסורית: כורדיסטן
משטר
דמוקרטיה ישירה למחצה סוציאליסטית ליברלית פדרציונלית: דמוקרטיה פרלמנטרית

יחסי כורדיסטן הסורית–כורדיסטן העיראקית הם היחסים הדו-צדדיים בין כורדיסטן הסורית (נקראת גם רוז'אבה) לבין כורדיסטן העיראקית. למרות שבין שתי האומות ישנן קשרים תרבותיים, הפוליטיקה בהן שונה. בעוד שהייתה שיתוף פעולה צבאי בין ארצות הברית לבין כורדיסטן העיראקית כנגד המדינה האסלאמית, אף אחת מהצדדים העבירה תמיכה לרוז'אבה או ליחידות להגנת העם. כורדיסטן העיראקית החלה הסגר כנגד כורדיסטן הסורית, מה שגרם לפגיעה בכלכלתה.
במהלך הקרב על כובאני, מספר רחב של אתנים כורדים שגרו בטורקיה עברו את הגבול לרוז'אבה והגנו על העיר. בעוד חזרתם לטורקיה, חלקם הביאו איתם נשקים ולחמו במערכה הכורדית-טורקית, והשתמשו במיומנויות חדשות שלמדו בקרב בכובאני.
יהדות ליכטנשטיין

ליכטנשטיין (בירוק כהה) במפת אירופה.
יהדות ליכטנשטיין היא קהילה יהודית חדשה באופן יחסי, שההיסטוריה שלה מתחילה בתקופת השואה. הקהילה היהודית של ליכטנשטיין מנתה נכון ל-2012 כ-26 נפשות.
ההיסטוריה של היהודים בליכטנשטיין

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בין 2001 ל-2005 חקר צוות בינלאומי של שישה היסטוריונים (ביניהם דן מכמן ופיטר גייגר) את הנושא עבור הקונגרס היהודי העולמי. בדו"ח שלה, מסיקה הוועדה כי המדינה הזעירה לא העסיקה עבדים, ולא הוחרמו נכסים השייכים למשפחות יהודיות, אך מדיניות הפליטים של המדינה הייתה אמביוולנטית. כ-400 פליטים יהודים נמלטו בתקופה הנאצית כדי למצוא ביטחון ומקום מפלט בנסיכות האלפינית הנייטרלית במהלך מלחמת העולם השנייה, 235 התקבלו אך 165 חזרו. בנוסף, הנסיכות אפשרה ל-144 יהודים להפוך לאזרחים "בתמורה לשכר גבוה" בתקופה הנאצית. רוב האזרחים החדשים הללו (בגרמנית: Neubürger) מעולם לא חיו בליכטנשטיין, אלא בחרו במדינה אחרת. העובדה שהם היו אזרחי ליכטנשטיין הקלה עליהם להתבסס במדינות מערביות. אף על פי שהמיקום בין שווייץ הנייטרלית לאוסטריה שבשליטת הנאצים, לאזרחי ליכטנשטיין עדיין היה מקום לתמרן. ליכטנשטיין קיבלה בעיקר יהודים עשירים, שציפו מהם להוציא את כספם במדינה או שיצרו מקומות עבודה על ידי הקמת חברות בנסיכות. כמו רוב מדינות המערב ומעבר לים, ליכטנשטיין הידקה את חוקי ההגירה שלה בשנת 1938. משפחתו של נסיך ליכטנשטיין פרנץ יוזף השני קנתה שלוש אחוזות שנלקחו מיהודים באוסטריה ובצ'כוסלובקיה, שם השכירו אסירים יהודים במחנה ריכוז נאצי של האס אס ליד וינה למטרות עבודה.
ראו גם

יהדות שווייץ
השואה
הערות שוליים

↑  International Religious Freedom Report for 2015, 2009-2017.state.gov
↑  "Nazi crimes taint Liechtenstein" (באנגלית). 2005-04-14. נבדק ב-2022-02-06.
↑  הקונגרס היהודי עולמי, באתר world jewish congress, ‏2020-04-15 (באנגלית)
| יהדות אירופה |
| --- | --- | --- |
| מדינות | אוסטריה • אוקראינה • אזרבייג'ן • איטליה (סיציליה) • איסלנד • אירלנד • אלבניה • אנדורה • אסטוניה • ארמניה • בולגריה • בלגיה • בלארוס • בוסניה והרצגובינה • בריטניה (גיברלטר • סקוטלנד) • גאורגיה • גרמניה • דנמרק • הולנד • הונגריה • טורקיה • יוון • לוקסמבורג • לטביה • ליטא • ליכטנשטיין • מולדובה • מונקו • מלטה • מקדוניה הצפונית • נורווגיה • סלובניה • סלובקיה •  סן מרינו • ספרד • סרביה • פולין • פורטוגל • פינלנד • צ'כיה • צרפת • קפריסין • רומניה • רוסיה • שוודיה • שווייץ • ברית המועצות • יוגוסלביה |  |
| מדינות שההכרה בהן מוגבלת | אבחזיה • קוסובו • צפון קפריסין • דרום אוסטיה • טרנסניסטריה |  |
| אזורים היסטוריים | אשכנז • מזרח אירופה • אוברלנד • אונטרלנד • אלזס • גליציה • טרנסילבניה • קטלוניה • הקרפטים |  |
ערך זה הוא קצרמרבנושא יהדות. אתם מוזמנים לתרום לוויקיפדיה ו.
ידית דלת

ידית לדלת
ידית הדלת היא ידית המשמשת לפתיחה של מנגנון ההברחה של דלת. המושג יכול להתייחס לכל מכשיר או חפץ המחובר לדלת (למשל ידית לדלת של מכונית או ארון). לרוב, ידיות הדלת עשויות בצורה עגולה או בצורת מנוף, כדי לאפשר אחיזה נוחה של הידית.
היסטוריה

ההמצאה המתועדת של ידית הדלת נרשמה לראשונה כפטנט בארצות הברית בשנת 1878. אותו פטנט הומצא על ידי אוסבורן דורסי, שפיתח בנוסף לידית גם שיפורים במנגנון הסגירה של הדלת. דורסי, שנולד כעבד ושוחרר בגיל שמונה חודשים, הגה ופיתח את רעיון הידית, ורשם אותו כפטנט על שמו כשהיה בגיל 16. עם זאת, ניתן למצוא ידיות לדלתות עוד מהמאה ה-18. בידית הדלת המסורתית ישנו בורג היושב בדיוק מעל לגליל (נקרא גם 'צילינדר'), שאליו מחובר ציר. כך כאשר מסובבים את הידית, הגליל מסתובב לכיוון הרצוי. החלק הסופי של הגליל הוא לשונית, הבולטת לתוך חלל חצוב בדופן הדלת והיא המונעת את פתיחת הדלת במצב שאין שימוש בידית. קפיץ הנמצא בתוך הלשונית אחראי לכך, שהלשונית תמיד תהיה במצב בולט למעט מצב שבו הידית סגורה.
סוגי ידיות

נהוג לסווג ידיות לדלתות וזאת בהתאם לסוגי הדלתות.
ידיות לדלתות של דירות ומבנים.
ידיות לדלתות זזות / נגררות.
ידיות לדלתות של כלי רכב וכלים ממונעים.
ידיות לדלתות של כספות או חדרי כספות.
ידיות לחלונות נפתחות ונגררות.
סוגי ידיות > ידיות לדלתות של מבנים

כך למשל תחת קטגוריית : ידיות לדלתות של דירות ומבנים, יש את הידיות לדלתות הבאות:
ידיות לדלתות פנים
ידיות לדלתות כניסה
ידיות לדלתות ביטחון
ידיות לדלתות מוגנות אש
ידיות בהלה והתקני PANIC
ידיות לדלתות כלי רכב
ידיות לדלתות כספת
סוגי ידיות > ידיות לדלתות של מבנים > תפקוד הידיות > ידיות נעות

ידיות יכולות להיות ידיות נעות או ידיות הפעלה, מה שאומר שהן יכולות להפעיל את מנגנון הבריח החבוי של הדלת. בעת הורדת הידית, הציר המקשר בין הבריח החבוי לידית מכניס את לשונית הבריח לתוך הדלת ובכך מאפשרת לדלת להיפתח כאשר דוחפים או מושכים אותה עם הידית.
סוגי ידיות > ידיות לדלתות של מבנים > תפקוד הידיות > ידיות קבועות

כאשר אין מנעול בדלת או כאשר מדובר בדלת נגררת, הרי שתותקן בדלת ידית קבועה, אשר מכונה גם כ 'ידית עיוורת'.
סוגי ידיות > ידיות לדלתות של מבנים > תפקוד הידיות > ידיות משולבות קבוע + נע

כאשר יש צורך בשימוש משולב של ידית נעה יחד עם ידית קבועה הרי שיש להתקין ידיות משולבות. שימוש מעורב בידיות יכול להיות כאשר מותקנת בדלת מערכת בקרה חשמלית לפתיחת הדלת, או כאשר יש צורך לגרום שכל טריקה של הדלת תגרום גם לנעילתה.
העברת זיהומים ומחלות

אחד החסרונות הקיימים בידיות לדלתות הוא העובדה, שחלק מידיות הדלת, העשויים מחומרים מסוימים (למשל: פליז, נחושת וכסף) יכולים לשמש מקור להעברת חיידקים ווירוסים גורמי מחלות. ההדבקה במקרה זה משולבת יחד עם מגע יד ברקמה רירית בגוף, כדוגמת פה, אף ועיניים, הן על ידי אדם שהוא נשא של הגורם הזיהומי (ובכך גורם לזיהום הידית) והן על ידי אדם בריא (המעביר כך לגופו את הגורם הזיהומי). הבעיה חמורה בעיקר באתרים ציבוריים כמו בתי חולים ובתי אבות, שם נמצאים אנשים רבים עם מערכת חיסון חלשה ויש חשש להפצת זיהומים העלולים לסכן את בריאות הציבור. כדי למזער את הסיכון, במוסדות בריאות נהוג לחטא ולנקות ידיות של דלתות, כמו גם מיטות וחפצים אחרים המהווים סיכון להפצת זיהומים.
גלריית תמונות

ידית הדלת בסגנון מצועצע, על דלת של כנסייה.
ידית הדלת, הנמצאת במרכז דלת של בית בפריז.
ידית בצורת ראש אדם, בעיר פירנצה.
ידיות הדלתות בטירה בעיר קולורדו ספרינגס.
ידית טוליפ.
ידית על דלת מזכוכית.
ידית הדלת בשיטת מנוף.
ידית הדלת בפעולה, צולם במוזיאון סטוקהולם, שוודיה.
ידית דלת מעוצבת
שתי ידיות
ראו גם

מקוש דלת
הערות שוליים

↑  Osbourn Dorsey - inventor,‏ THE OPTIONAL FACTS.
↑  מיטל יסעור בית-אור, סכנה, זיהום: בתי החולים משמשים מדגרה לחיידקים, באתר ynet, 27 במאי 2007
| --- | --- |
בקרת זהויות :  NLI: 987007560324205171  GND: 4252780-6  LCCN: sh85039063 
מנגנון בסיסי של ידית הדלת המודרנית.
דוגמה לידיות ברכב מסוג ניסן Leaf.
יום כל הקדושים

יום כל הקדושים בציור
יום כל הקדושים (באנגלית: All Saints' Day, All Hallows' Day, Hallowmas, Feast of All Saints או Solemnity of All Saints) הוא מועד נוצרי, המוקדש לזכר כל אדם נוצרי אשר מצא את מותו בגלל דתו ואמונתו. המועד מצוין ב-1 בנובמבר בנצרות המערבית וביום ראשון הראשון אחרי פנטקוסט בנצרות המזרחית. בעולם המערבי ידוע יום זה כיום חופש רשמי. המועד נקבע על ידי האפיפיור בוניפקיוס הרביעי במאה ה-7. בגלל קרבת המועד לליל כל הקדושים וליום כל הנשמות היוצרים רצף מועדים בעלי נושאים דומים, נקרא רצף המועדים בתקופת ימי הביניים באנגליה All hallowmas ובעקבותיו נקרא ליל כל הקדושים Halloween, המסמל את ערב מועד זה.
ביום זה חוגגים נוצרים רבים את יום השם עבור בעלי שמות שאין להם שם מקביל בלוח חגי הקדושים הנוצרים.
ראו גם

יום המתים
יחסי כורדיסטן העיראקית – סלובקיה

| יחסי כורדיסטן העיראקית – סלובקיה |
| --- | --- |
כורדיסטן העיראקית: סלובקיה


כורדיסטן העיראקית: סלובקיה
משטר
דמוקרטיה פרלמנטרית: רפובליקה

שטח (בקמ"ר)
46,861: 49,035
אוכלוסייה
6,171,083: 5,465,791
תמ"ג (במליוני דולרים)
: 114,871
יחסי כורדיסטן העיראקית–סלובקיה הם היחסים הבילטרליים שבין כורדיסטן העיראקית וסלובקיה. לכורדיסטן העיראקית אין נציגות בסלובקיה, וסלובקיה אינה מחזיקה בנציגות בכורדיסטן העיראקית.
יו"ר מועצת ההשקעות של כורדיסטן, חריש מוהרם, ביקר בברטיסלאבה ב-2012 כדי להגביר את הקשרים הכלכליים בין המדינות. מוהרם נפגש עם משרד החוץ והאירופה הסלובקי, שר הכלכלה, מנכ"ל הסוכנות הסלובקית לפיתוח השקעות ומסחר, והמזכ"ל של לשכת המסחר והתעשייה הסלובקית.
באפריל 2014, נפגש שגריר סלובקיה בעיראק, מירוסלב נאד, עם שר החוץ הכורדי פלאח מוסטפא בכיר בארביל, ודן בחיזוק הקשרים הבילטרליים בין המדינות. במאי 2014, ביקר בכיר בברטיסלאבה לרגל הגלובסק ('אנ) 2014, שם נפגש עם שר החוץ הסלובקי מירוסלב ליצ'אק. ליצ'אק הצהיר כי: "אנו רואים את היחסים עם עיראק, כולל כורדיסטן, כחשובים ביותר - ולמסחר ולמסחר יש חשיבות מרכזית בהקשר זה". באותה שנה שלחה סלובקיה סיוע צבאי בכמות לא ידועה לכוחות הפשמרגה הכורדים מתוך תמיכה במאבקם נגד דאעש. בנוסף שלחה סלובקיה סיוע הומניטרי נשלח לאזור.
גם בגלובסק של 2015 ו-2017 נכח פלאח מוסטפא בכיר, ונפגש שוב עם מירוסלב ליצ'אק כדי לדון בחיזוק הקשרים הפוליטיים והכלכליים.
יוביאנוס

מטבע הנושא את תמונת יוביאנוס
פלביוס יוביאנוס אוגוסטוס (Flavius Jovianus Augustus‏; 332 – 17 בפברואר 364) היה אוגוסטוס ושליט של האימפריה הרומית לשמונה חודשים מיוני 363 בסמוך למותו של האוגוסטוס יוליאנוס הכופר עד ליום מותו בפברואר 364. הוא נבחר בתהליך חפוז על ידי חיילי הצבא הרומאי עם התמוטטות המערכה של יוליאנוס מול האימפריה הסאסאנית ולאחר ניסיון לנסיגה שכשל נאלץ לחתום על הסכם שלום בתנאים קשים עם השליט הפרסי שאפור השני. הוא הספיק להתחיל את התהליך לביטול הרפורמות של קודמו בתפקיד אך מת בנסיבות חשודות בטרם הספיק לבסס את שלטונו.
ביוגרפיה > עד לעלייתו לשלטון

יוביאנוס נולד בשנת 331 בעיר סינגידונום אביו, ווארוניאנוס (Varronianus) היה קצין צבא מוערך ומפקד יחידת שומרי הראש של האוגוסטוס קונסטנטיוס השני. יוביאנוס הצטרף כחייל ליחידת שומרי הראש ועלה בסולם הדרגות עד שהתמנה להיות מפקד שומרי הראש כפי שהיה אביו לפניו. הוא ליווה את האוגוסטוס יוליאנוס הכופר במסע המלחמה למסופוטמיה והשתתף בקרב סמארה בו נהרג יוליאנוס ביום 26 ביוני 363.
ביום שלמחרת התכנסו קציני הצבא הבכירים למנות יורש ליוליאנוס, ומחלוקת נפלה בין הקצינים ששירתו תחת קונסטנטיוס השני לבין הקצינים מגאליה, שליוו את יוליאנוס מעת היותו קיסר. לבסוף הועלה שמו של מועמד פשרה, סטורניניוס סקונדוס סלוטיוס, הפרפקט הפרטוריני של המזרח, אדם מקורב ליוליאנוס, כופר בנצרות ועם חיבה לפילוסופיה, אך הלה דחה את המינוי המכובד בטענה כי בריאותו לקויה.
בו בזמן, במחנה הצבא ותחת הלחץ של המערכה הצבאית ההולכת מדחי אל דחי קראו חיילים למנות את יוביאנוס, קצין צבא בכיר בחצרו של יוליאנוס. הוא הולבש בגלימת ארגמן והוצעד בפני טורי יחידות הצבא. על פי דיווחים של היסטוריונים רומאיים חלק מהחיילים, ששמעו את שמו של הקיסר החדש נישא בפי מכתיריו, טעו וחשבו כי יוליאנוס הבריא מפציעתו ורבים פרצו בבכי משגילו כי מדובר ביוביאנוס. ההיסטוריון הרומאי אמיאנוס מרקלינוס מספר כי הבחירה בטעות יסודה וכי החיילים קראו בשמו של קצין אחר ששמו היה יוביאנוס, הוא מוסיף כי יוביאנוס שנבחר היה בעל מוניטין של אדם רודף תענוגות.